ACCESUL PUBLICULUI LA DOCUMENTELE 

CONSILIULUI EUROPEI

 

Introducere

 
Decizia Consiliului 93/731/CE din 20 decembrie 1993 cu privire la accesul publicului la documentele Consiliului prevede în articolul 9 al său că ea va face obiectul unei reexaminări după doi ani de activitate. În privinţa acestei reexaminări, Secretarul general este obligat să prezinte, în 1996, un raport despre aplicarea deciziei pe parcursul anilor 1994 şi 1995.


Prezentul raport, elaborat sub responsabilitatea Secretarului general, vizează:


- să facă un bilanţ al politicii accesului publicului la documentele Consiliului după doi ani de aplicare;


- analizând pe scurt faptele marcante, să explice speţele contencioase pe care le-a generat.

 


1. Măsuri cu privire la transparenţă

 
Posibilitatea de care dispune publicul de a accede la documentele nepublicate, ale Consiliului, în baza deciziei Consiliului 93/732/CE constituie una din componentele politicii generale de deschidere şi de transparenţă, prevăzută prin declaraţia Consiliului European de la Birmingham în octombrie 1992, în vederea aducerii Europei cât mai aproape de cetăţenii săi.


Primul pas în această evoluţie a fost făcut prin declaraţia nr. 17 referitoare la dreptul de acces la informaţie, anexată la actul final al tratatului cu privire la Uniunea Europeană. În continuare, principiul conform căruia cetăţenii trebuie să aibă "cel mai complet acces posibil la informaţie" a fost stabilit de către Consiliul Europei de la Copenhaga (iunie 1993).


Pe 6 decembrie 1993, Consiliul şi Comisia aprobau un cod de conduită cu privire la accesul publicului la documentele sale în care este indicat că publicul va avea "cel mai larg acces posibil la documentele deţinute" prin aceste două instituţii.


Cu siguranţă, înaintea lansării acestei noi lucrări oficiale în materie de deschidere şi de transparenţă, fluxul de informaţii cu privire la afacerile comunitare, în general, şi la lucrările Consiliului, în particular, era deja caracterizat prin prezenţa unei multitudini de surse deosebit de active în acest domeniu: Statele membre, Comisia, Serviciul de presă şi de informaţie ale Secretariatului general al Consiliului etc.


Mai degrabă prin creşterea substanţială a fluxului efectiv de informaţii, noua deschidere a pus accentul pe recunoaşterea principiului conform căruia orice individ trebuie să aibă cel mai complet acces posibil la informaţie. Într-adevăr, înainte de intrarea în vigoare a deciziei 93/731/CE pe 1 ianuarie 1994 nu exista un mecanism care ar fi prevăzut accesul publicului la documentele Consiliului.


Printre altele, între timp au fost adoptate alte măsuri vizând sporirea transparenţei cu privire la lucrările Consiliului.


Astfel, Consiliul a adoptat, pe 2 octombrie 1995, un cod de conduită care prevede accesul publicului la declaraţiile introduse în procesul verbal şi la extrasele din procesele verbale, conform căruia Consiliul are posibilitatea să emită acte legislative. De specificat că rezultatele voturilor şi eventualele explicaţii ale votului legate de activitatea legislativă a Consiliului sunt publicate sistematic după decembrie 1993, în virtutea modificării regulamentului intern al Consiliului introdusă la această dată. Printre altele, Consiliul şi-a reafirmat, pe 29 mai 1995, voinţa de a supraveghea o informare regulată şi completă a presei şi publicului înaintea fiecăreia dintre sesiunile sale. Ca rezultat, Secretariatul general al Consiliului a fost abilitat să difuzeze, dacă va fi nevoie, toate tipurile de informaţii utile legate de textele în discuţie, în colaborare cu Preşedinţia.


Desfăşurarea de dezbateri deschise (retransmise prin metode audiovizuale) asupra programelor semestriale ale Preşedinţiei, asupra chestiunilor de ordin general ţinând de interesele Uniunii sau asupra noilor propuneri legislative importante reprezintă o altă încercare semnificativă de a face mai transparente lucrările Consiliului. În acelaşi sens sunt eforturile crescânde consimţite în materie de politică activă de informare asupra lucrărilor Consiliului .

 
2.1. Originea solicitanţilor

 
a) originea profesională:

	 Membri ai PE
	7
	5%

	Lobbişti
	13
	9%

	Avocaţi
	36
	25%

	Jurnalişti (ziarişti)
	33
	23%

	Cercetare universitară
	38
	27%

	Sectorul industrial
	3
	2%

	Altele

 
	12
	8%

	b) repartiţie geografică

 
	 
	 

	Germania
	21
	15%

	Belgia
	44
	31%

	Danemarca
	5
	4%

	Spania
	3
	2%

	Franţa
	6
	4%

	Irlanda
	1
	 

	Italia
	6
	4%

	Luxemburg
	3
	2%

	Ţările de Jos
	10
	7%

	Regatul Unit
	35
	25%

	Elveţia
	1
	 

	Norvegia
	2
	 

	Suedia
	4
	3%

	Japonia
	1
	 


 


Clasificarea geografică şi după categorii de solicitanţi scoate în evidenţă faptul că politica de acces a publicului la documente nu este sau este puţin utilizată în anumite State membre, în alte cercuri, cu excepţia celor ziaristice, în barou sau în învăţământul superior.

 
2.2. Obiectul solictărilor


Repartiţia tematică a solicitărilor în funcţie de atribuţiile Direcţiilor generale ale Secretariatului General al Consiliului este următoarea:

Probleme juridice          5    3%


Agricultură                     5    3%


Piaţa interioară            25  17%


Energie, transporturi      5     3%


Relaţii externe              17  11%


Probleme instituţionale şi politica de informare        28    19%


Probleme economice şi monetare                             6      4%


Justiţie şi afaceri interne                                           30    20%


Mediu


  15   10%


Politică socială               12     8%


Şaisprezece solicitanţi au cerut documente cu privire la politica de transparenţă şi de informare, mai ales cu privire la gestiunea accesului publicului la documente.

 
2.3. Rezultatele primite la cererile ce solicitatu acces la documente

 
Din 443 de documente cerute sau identificate ca atare de către Secretariatul general, un total de 65 nu intră în câmpul d aplicare al deciziei deoarece este vorba de documente cu caracter public sau care nu provin de la Consiliu. La cele 378 rămase a fost dat un răspuns favorabil la 222 documente, adică 58,7%.


De specificat că aplicarea politicii de acces la documente dovedeşte o progresie favorabilă solicitanţilor, de asemenea natură, că numărul de răspunsuri pozitive este mai substanţial la ora actuală decât era această practică la începuturile sale.


Printre cele 222 de documente pentru care a fost acordat accesul, 185 documente au fost furnizate de Secretariatul General al Consiliului, în primă instanţă, în timp ce accesul la celelalte 37 de documente a fost decis de Consiliu în urma a 16 cereri confirmative formulate de către solicitanţi.


Refuzul Secretariatului General de a acorda accesul a fost confirmat de Consiliu pentru 10 cereri confirmative. Consiliul le-a dat în întregime sau parţial dreptate solicitanţilor în 6 alte cazuri.


În ce priveşte cele 156 documente pentru care accesul nu a fost acordat, motivele invocate pentru a justifica refuzul în aplicarea articolului 4 al deciziei au fost următoarele:

	 - protecţia interesului public (securitatea publică, relaţiile 

internaţionale, stabilitatea monetară, procedurile jurisdicţionale,

activităţile de inspecţie şi anchetă
	 

 

18%

	- protecţia personalităţii şi a vieţii personale
	3%

	- protecţia secretului comercial şi industrial
	2%

	- protecţia intereselor financiare ale Comunităţii
	2%

	- protecţia secretului deliberărilor Consiliului
	44%

	- mai multe motive concomitent
	25%

	- alte motive
	7%

	 
	 


 
3. Trăsături marcante ale politicii accesului la documente


Trebuie notat că politica accesului la documentele Consiliului are un domeniu de aplicare mai puţin circumscris decât acela al majorităţii legislaţiilor naţionale ale Statelor membre în ceea ce priveşte natura documentelor la care accesul poate fi permis. De fapt, conform deciziei 93/731/CE, accesul poate fi acordat la toate documentele Consiliului în timp ce marea majoritate a legislaţiilor naţionale exclude (interzice) accesul la documentele şi rapoartele interne de administraţie precum documentele de natură preparatorie care nu conduc la o luare de decizie. Acest domeniu de aplicare foarte larg prevăzut de către decizie nu poate eluda unele dificultăţi.

 


3.1. Identificarea documentelor

Articolul 2 al deciziei 93/731/CE stabileşte că cererile de acces la documentele Consiliului trebuie să fie formulate într-o manieră suficient de exactă şi să conţină în special elementele care permit identificarea documentelor cerute.


În practică, Consiliul a fost confruntat cu numeroase cereri foarte vagi şi cu caracter general, de tipul: "toate proiectele preparatorii ale directivei ...", "toate textele legate de Convenţia ...", "Statistici asupra votului majorităţii calificate începând cu ...", "toate ordinele de zi ale secţiunilor (comisiilor) de lucru ale Titlului VI ...", "modificările articolului ... ale unei directive discutate în timpul mai multor ani", etc.


Astfel de cereri au necesitat uneori un efort considerabil din partea Secretariatului general.


Desigur, decizia prevede posibilitatea invitării solicitantului să-şi precizeze mai în detaliu cererea sa însă, din cauza lipsei de documente disponibile de către solicitant, această dispoziţie se arată puţin practicabilă.


Din acest motiv, ne putem întreba asupra posibilităţii stabilirii unui registru al documentelor Consiliului.


Pe de altă parte, solicitarea precizării cererii nu poate fi considerată ca un refuz, în sensul articolului 7 (1), care deschide calea cererii confirmative.

 
3.2. Cererile excesive sau disproporţionate în raport cu costurile 

pe care ele le antrenează (presupun)

 
Articolul 3, paragraful 2 al deciziei 93/731/CE stipulează că serviciile competente ale Secretariatului General să se străduie să găsească o soluţie echitabilă pentru a da curs cererilor repetate şi/sau care privesc documente voluminoase.


Decizia nu prevede alt mecanism care să permită Consiliului să facă faţă cererilor ce pot fi considerate ca excesive sau al căror cost este disproporţionat. În plus, solicitanţii nu trebuie să specifice interesul (atenţia) pe care îl poartă lucrărilor Consiliului. Ori, natura unor solicitări sugerează câteodată demersuri care au ca scop punerea sistemului la încercare, mai mult decât exerciţiul legitim al unei facultăţi.


Astfel, un singur solicitant a introdus, pe parcursul perioadei vizate, 14 cereri privind 150 de documente, ceea ce înseamnă mai mult de o treime din documentele solicitate în total.


Trebuie notat că resursele publice învestite pentru a satisface cererile de acces la documente sunt extrase din resursele limitate ale Consiliului în materie de timp şi persoane.


Deci, poate fi util să ne întrebăm asupra oportunităţii prevederii ca cererile vădit excesive sau care implică un cost disproporţionat să poată fi, dacă este cazul, respinse după cercetarea justificării interesului solicitatorului.

 
3.3. Aplicarea articolului 4 al deciziei

 
Articolul 4 al deciziei 93/731/CE fixează condiţii principiului general al accesului publicului la documentele Consiliului.


În practică, aplicarea acestui articol a creat premizele în special a două probleme care privesc, pe de o parte, documentele care conţin luări de poziţie juridică ale Serviciului juridic al Consiliului şi, pe de altă parte, protecţia deliberărilor Consiliului.

 
a) În ceea ce priveşte documentele care conţin luări de poziţie juridică ale Serviciului juridic al Consiliului, trebuie remarcat că, deşi acestea au fost solicitate, Consiliul a refuzat să le facă publice deoarece conţinutul lor cădea sub incidenţa domeniului de aplicare al articolului 4 (1), în special al protecţiei interesului public (securitate publică, proceduri jurisdicţionale) sau făceau parte din deliberările Consiliului în care Consiliul a considerat că secretul trebuie protejat (articolul 4 (2) al deciziei).


Totuşi, se poate arăta utilă completarea articolului 4 (1) al deciziei prin adăugarea ca primă menţiune a cuvintelor "secret juridic", după exemplul articolului 5 (1) al doilea paragraf al regulamentului interior al Consiliului. 

 
Ca efect, un astfel de adaos este justificat din mai multe motive:


b) În ceea ce priveşte problema protecţiei deliberărilor Consiliului este de notat că trimiterea primului răspuns la cereri este de competenţa exclusivă a Secretarului general, după examinarea cererii de către serviciilecompetente ale Secretariatului General.


Ori, marea majoritate a documentelor Consiliului poartă asupra deliberărilor acestuia sau a muncii preparatorii a diferitelor instanţe. Într-adevăr, în caz de îndoială unde echilibrul de interese, în prezent, este dificil, protecţia confidenţialităţii deliberărilor este motivul invocat cel mai adesea de către Secretariatul general pentru a refuza accesul la un document, ceea ce determină solicitantul să introducă o cerere de conformare că aceasta a fost decizia Consiliului.


Din acest moment, procedurile sunt greoaie, cererile de confirmare sunt examinate de experţi (Grup de informare), ambasadori (Comitetul reprezentanţilor permanenţi) şi Consiliu (la nivelul ministerelor).


Această stare de fapt este ameliorată, atât în interesul Consiliului cât şi al solicitantului, dacă Secretarul general este abilitat de Consiliu să permită accesul publicului la anumite categorii de documente şi/sau a celor privind dosarele care nu mai sunt de actualitate, după o anumită perioadă fixată, cu posibilitatea existenţei unor excepţii ţinând de politica externă sau lupta împotriva criminalităţii. Consiliul poate adopta liniile directoare cu privire la activitatea Secretariatului General în aplicarea deciziei. Aceste linii directoare nu pot înlocui examinarea circumstanţială de la caz la caz a fiecărei cereri, dar pot constitui un cadru de referinţă pentru secretariat şi pot permite ca un număr important de cereri să fie rezolvate încă din primul stadiu.


Se pune problema de a şti care sunt soluţiile pentru a asigura că recurgerea la cereri de conformare constituie excepţia de la regulă, un mare număr de cereri, necesitând un răspuns adecvat încă din prima fază gerată de Secretariatul general. Ca efect, este deja cunoscut că "costul" - atât în ceea ce priveşte timpul de utilizare a resurselor umane şi materiale, cât şi durata numeroaselor şi prelungitelor reuniuni ale experţilor, ambasadorilor şi miniştrilor privind aceste probleme, a devenit excesiv.


Pe de altă parte, sugerează suprimarea referirilor explicite la anumiţi membri ai Consiliului, în documente, în ceea ce priveşte puterea de a da publicităţii un mare număr de documente, fără a purta negocieri. Acest lucru nu a fost agreat de toţi membrii Consiliului. Ca efect, o asemenea manieră de a proceda poate echivala cu o modificare a documentului în cauză, şi poate, în aceste condiţii, este preferabil a nu fi dată.

 
3.4. Informaţii clasate

 
Articolul 8 al deciziei reglementează că regimul dreptului de acces al publicului "este aplicabil potrivit dispoziţiilor care reglementează protecţia în informaţiile clasate".


Această dispoziţie nu a împiedicat Consiliul să permită accesul publicului la anumite documente "clasate" , stricând echilibrul de interese şi procedând la declasarea documentelor în cauză. În alte cazuri, s-a decis să nu se procedeze la această declasare, caracterul confidenţial al documentelor fiind invocat ca motiv de refuz.


Se cuvine a fi notat că gradul de clasare a unui document, nu este niciodată singurul element luat în considerare pentru a permite sau nu accesul, în cadrul deciziei 93/731/CE, unicul efect al articolului 8 fiind necesitatea, pentru Consiliu, de a declasa documentele confidenţiale care s-a decis a fi date.


Regimul protecţiei informaţiilor clasate este reglementat prin decizia 24/95 a Secretarului general al Consiliului, intrată în vigoare la 1 martie 1995.


Acest regim stabileşte criteriul de clasare al documentelor, pentru a asigura securitatea necesară acestora, în funcţie de conţinutul lor. Decizia 24/95 a Secretarului general nu cauzează prejudicii regulilor de procedură fixate de Consiliu în materie de transparenţă.

 
3.5. Chestiuni de procedură

 
a) Termene


Decizia 93/731/CE prevede, în art. 7, un termen maxim de o lună, atât pentru primul răspuns al Secretariatului General, cât şi pentru răspunsul Consiliului când este vorba de o cerere de confirmare. Lipsa unui răspuns în termen echivalează cu un refuz de acces la documente.

 


Experienţa arată că termenul de o lună este insuficient în anumite perioade ale anului (perioadele de concediu sau de debut ale Preşedinţiei şi/sau când este vorba de cereri delicate sau care privesc un număr mare de documente).


Pentru a rezolva această problemă, decizia ar putea conţine o dispoziţie care să permită prelungirea cu o lună a termenelor cerute pentru primul răspuns, ca şi pentru răspunsul relativ la o cerere de confirmare. Solicitantul, care ar fi informat în scris despre prelungire, ar avea astfel, mai mult, garanţii cât priveşte examinarea corespunzătoare a cererii sale de către diferitele instanţe competente.

 
b) Alte dispoziţii practice


- Decizia prevede că accesul la un document al Consiliului se face fie prin consultarea pe loc a documentului cerut, fie prin eliberarea, pe cheltuiala solictanului, a unei copii a documentului. În legătură cu aceasta, o redevenţă a fost stabilită prin decizia Secretariatului general al Consiliului, pe 27 februarie 1996 (v. JO no C74 din 14.3.96, p. 3). Mărimea redevenţei este aceeaşi cu a celei practicate de Comisie.


- De îndată ce acest raport va fi publicat, actualul art. 9 al deciziei va deveni fără obiect. Cu toate acestea, Consiliul poate considera util să-l înlocuiască, pentru a specifica că un raport de evaluare pe cei doi ani să fie prezentat.


- Ca urmare a mutării sediului Consiliului, are loc modificarea adresei sediului, ce figurează în nota din josul paginii, la art. 2 par. 1 (175 în loc de 170 rue de la Loi).

 
3.6. Recursuri în justiţie

 
Decizia 93/731/CE a prilejuit, în perioada de referin]ă 1994-1995, trei procese în faţa Curţii de justiţie sau a Tribunalului de primă instanţă. Este vorba de cauzele:


- C-58/94 Pays-Bas c/Conseil, prilejuind decizia Curţii de justiţie din 30 aprilie 1996;


- T-194/94, John Carvel and Guardian Newspaper Ltd c/Conseil, care a prilejuit decizia Tribunalului de primă instanţă din 19 octombrie 1995;


- T-174/95 Tidningen Journalisten c/Conseil, în curs la Tribunalul de primă instanţă.

 
În cauza C-58/94, Regatul Olandei a cerut anularea a 3 acte: decizia 93/731/CE, art. 22 al deciziei 93/662/CE prin care a fost adoptat regulamentul interior al Consiliului şi Codul de conduită privind accesul publicului la documentele Consiliului şi ale Comisiei. Potrivit guvernului olandez, Consiliul ar fi responsabil de o deturnare a puterii sale în fundamentarea reglementării relative la modalităţile de acces ale cetăţenilor la documentele din posesia sa, potrivit art. 151 din tratatul CE, care-l abilitează să emită propriul regulament interior. Dar, potrivit reclamantului, acesastă chestiune n-ar putea fi redusă la o problemă organizatorică, de funcţionare internă a Consiliului.


Curtea de justiţie a respins recursul Olandei, printr-o hotărâre din 30 aprilie 1996. Curtea a afirmat, în această privinţă, că "atât timp cât legislatorul comunitar nu a adoptat o reglementare generală privind dreptul de accces al publicului la documentele deţinute de instituţiile comunitare, acestea trebuie să ia măsurile necesare în scopul rezolvării acestor cereri, în virtutea puterii lor de organizare internă, aceea care le abilitează să ia măsuri potrivite în vederea asigurării funcţionării lor interne, în interesul unei bune administrări.


Împrejurarea că decizia 93/731 produce efecte juridice în privinţa terţilor nu poate determina calificarea acesteia ca fiind o măsură de ordine internă. De fapt, nimic nu se opune faptului ca o reglementare relativă la organizarea internă a activităţii dintr-o instituţie să genereze asemenea efecte.


În consecinţă, în stadiul actual al dreptului comunitar, Consiliul este abilitat să adopte diferite măsuri, pentru a face faţă cererilor de acces la documentele pe care le deţine.

 
În ceea ce priveşte cauza T-194/94, John Carvel and Guardian Newspaper c/Conseil, Tribunalul de primă instanţă a emis o hotărâre pe 27 octombrie 1995, prin care se anulează decizia impicită a Consiliului de a refuza solicitanţilor accesul la rapoartele pregătitoare, procesele-verbale şi dările de seamă referitoare la participanţii şi la voturile Consiliului.


Această hotărâre a avut ample urmări în presă, dar raţionamentul Tribunalului nu a fost întotdeauna corect reflectat. De fapt, Tribunalul a anulat deciziile Consiliului exclusiv pe considerentul că, atunci când Consiliul şi-a exercitat puterea de apreciere în art. 4, par. 2 al deciziei, ar fi trebuit să pună efectiv în balanţă, pe de o parte, interesul cetăţenilor de a obţine acces la documentele sale şi, pe de altă parte, interesul său eventual de a păstra secretul deliberărilor sale. Or, Tribunalul a estimat că, în cazul de speţă respectiv, această balanţă a intereselor nu s-a realizat în fapt şi că, în consecinţă, decizia trebuie anulată. Această noţiune de balanţă de interese, între interesul cetăţenilor de a obţine acces la documente şi interesul eventual al Consiliului de a păstra secretul deliberărilor sale, este de o importanţă capitală. De altfel, ea este strâns legată de tratarea, mai mult sau mai puţin aprofundată, a cererilor de acces la documente. Altfel spus, a face balanţa de interese necesită un examen meticulos, de la caz la caz, al tuturor cererilor primite.

 
În această privinţă, bilanţul acestor doi ani este pozitiv. Este un fapt cert că Secretariatul general şi Consiliul au dobândit o experienţă în continuare crescândă într-un domeniu care era nou pentru Consiliu înaintea adoptării deciziei. Aşadar, absenţa balanţei de interese, pe care Tribunalul a găsit necesar să o evidenţieze în cauza "The Guardian", n-ar trebui să se mai producă, ţinând cont de experienţa şi cunoştinţele deţinute în acest sector de către instanţele pregătitoare, de deciziile Consiliului şi de resursele umane şi materiale puse la dispoziţie de către Secretariat. Mai multe sugestii conţinute în acest raport vizează asigurarea faptului ca structurile Consiliului să fie întotdeauna pregătite să examineze meticulos cererile de acces la documente.

 
A treia cauză, T-174/95, Tidningen Journalisten c/Conseil, încă în curs, ridică alte tipuri de probleme relativ la aplicarea deciziei. De fapt, un jurnalist ceruse Consiliului 20 documente asupra Europol, în timp ce negocierile Convenţiei nu erau terminate. După examinarea aprofundată a cererii sale, în conformitate cu regulile din decizia 93/731/CE, el a obţinut 4 din acele documente. În acest timp, solicitantul obţinuse deja, pe altă cale, via administraţia unui stat membru, 18 din cele 20 documente.


În această privinţă, este subliniat că obiectul deciziei 93/731/CE este acela că, potrivit regulilor prestabilite de el însuşi, Consiliul examinează dacă este posibil sau nu să dea curs unei cereri de acces la documentele sale.


Decizia 93/731/CE s-ar dovedi inutilă dacă solictantul ar dispune de posibilitatea de a obţine documentele prin intermediul administraţiei unui stat membru, în ciuda unei decizii contrare a Consiliului. (În plan juridic, hotărârea Curţii în cauza C-58/94 a indicat că decizia Consiliului 93/731/CE este juridic corectă şi că produce efecte juridice asupra terţilor cât priveşte accesul la documentele Consiliului).

 

PROCEDURA CODECIZIEI

 

MAASTRICHT AMSTERDAM

 

1. Ca şi în cazul consultării şi cooperării, procedura codeciziei debutează cu un aviz al Parlamentului

asupra unei propuneri a Comisiei (aceasta îşi poate modifica propunerea atât timp cât Consiliul nu a luat o decizie, Consiliul neputând amenda această propunere decât cu unanimitate).

	2. Ulterior acestui aviz, Consiliul adoptă poziţia sa, care poartă numele de "Poziţie Comună". Această poziţie este adresată Parlamentului pentru o a doua lectură. 2. După acest aviz, Consiliul poate, cu o majoritate calificată, să adopte propunerea, dacă este de acord cu toate amendamentele PE sau dacă PE nu a propus nici un amendament.

În celelalte cazuri, Consiliul adoptă poziţia sa, care poartă numele de "Poziţie Comună". Această poziţie este adresată Parlamentului pentru o a doua lectură.

 
	 

	3. Parlamentul European dispune de un răgaz de 3 luni pentru a alege între patru opţiuni: nu se pronunţă (a), adoptă (b), intenţionează să respingă (c), amendează (d).
	3. Parlamentul European dispune de un răgaz de 3 luni pentru a alege între patru opţiuni: (a) nu se pronunţă, (b) adoptă, (c) respinge, (d) amendează.

 


 

 

În primele două cazuri (a şi b), Consiliul adoptă

definitiv actul respectiv

 

 

	Dacă Parlamentul îşi exprimă intenţia de respingere (c), cu majoritatea absolută a membrilor săi, poziţiei comune a Consiliului, o comisie de conciliere poate fi convocată sau Consiliul aduce precizări asupra poziţiei sale. Apoi Parlamentul poate, cu aceeaşi majoritate, fie să confirme respingerea, caz în care propunerea este considerată a nu fi adoptată, fie să propună amendamente.
	Dacă Parlamentul, cu majoritatea absolută a membrilor săi, respinge (c) poziţia comună a Consiliului, propunerea este considerată a nu fi adoptată.


 

 

Dacă Parlamentul amendează (d) poziţia comună,

aceste amendamente sunt transmise Consiliului după avizul

Comisiei. Dacă, într-un interval de 3 luni după primire, 

Consiliul aprobă toate amendamentele parlamentare, 

actul este definitiv adoptat.

 

	În caz contrar, procedura prevede convocarea rapidă a comisiei de conciliere, care este compusă din membrii Consiliului (sau din reprezentanţii lor) şi dintr-un număr egal de membri ai Parlamentului. Comisia de conciliere are misiunea de a ajunge la un acord asupra unui text comun.
	În caz contrar, procedura prevede convocarea, în răstimp de 6 săptămâni, a comisiei de conciliere, care este compusă din membrii Consiliului (sau din reprezentanţii lor) şi dintr-un număr egal de membri ai Parlamentului. Comisia de conciliere are misiunea să ajungă la un acord asupra unui text comun, pe baza examinării poziţiiei comune şi a amendamentelor propuse de PE.

 


 

4. Cele 3 moduri în care se poate realiza concilierea:

a) Comisia de conciliere ajunge la un acord în răstimp de 

6 săptămâni: "Proiectul Comun" trebuie aprobat de către 

Consiliu, cu majoritate calificată [în afara cazurilor când este

cerută unanimitatea], şi de către Parlament, cu majoritate

simplă, pentru a fi definitiv adoptată.

b) Una din cele două instituţii nu aprobă "Proiectul Comun":

propunerea este considerată a nu fi adoptată.


 

	c) Comisia de conciliere nu ajunge la un acord; textul este considerat a nu fi adoptat. Cu toate acestea, Consiliul poate confirma poziţia sa comună într-un răstimp de 6 săptămâni. În acest caz, Parlamentul European poate respinge definitiv textul cu majoritatea absolută a membrilor săi.

 
	c) Comisia de conciliere nu ajunge la un acord; propunerea este considerată a nu fi adoptată.

	Termenele de 3 luni şi de 6 săptămâni, prevăzute de procedura de codecizie, pot fi prelungite cu maxim o lună şi, respectiv, două săptămâni, prin acordul comun al PE şi Consiliului. Prelungirea cu 2 luni se produce automat în cazul intenţiei de respingere.
	Termenele de 3 luni şi de 6 săptămâni, prevăzute de procedura codeciziei, pot fi prelungite cu maxim o lună şi, respectiv, două săptămâni, la iniţiativa PE sau a Consiliului.


 

 

Seminarul UE în Bruxelles (Parlamentul European), 24-25 noiembrie

1997. Procesul legislativ în UE, Tratatul de la Amsterdam şi rolul

parlamentelor naţionale

 

Transparenţă şi simplificare legislativă

 
În primul rând, aş vrea să vă mulţumesc pentru invitaţia de a scrie un articol despre transparenţă şi simplificarea legislativă. Aş dori cu aceeaşi ocazie să adresez un călduros bun venit colegilor mei din ţările care candidează pentru a deveni membre ale UE.


Problema transparenţei şi a deschiderii în procesul legislativ şi decizional este de actualitate de relativ puţin timp în ţările Est şi Central Europene şi de aceea aş dori să utilizez această însemnată dezbatere pentru a descoperi care sunt tendinţele apărute în ţările recent candidate.


Complexul de probleme care însoţesc termenii transparenţă şi simplificare ne sunt, desigur, familiare la nivel naţional, unde constituie probleme de actualitate pentru dezvoltarea fiecărei ţări în parte, pentru condiţiile speciale, istorice şi culturale.


Este o problemă diferită în UE. Aş îndrăzni să spun că este crucial pentru viitorul Uniunii ca solicitările legitime ale populaţiei în ceea ce priveşte deschiderea şi transparenţa să fie întâmpinate satisfăcător.


Termenii deschidere, transparenţă şi simplificare etc. au fost utilizaţi până acum drept sloganuri politice. Cu toate acestea, termenii nu au fost folosiţi într-un mod precis şi consecvent. Nu voi încerca în cele ce urmează să impun un anume tip de ordine în ceea ce priveşte aceşti termeni dar voi încerca să atrag atenţia asupra următoarelor probleme.

  Există două aspecte ale simplificării

 
Primul ar fi simplificarea legislaţiei, adică a unui număr însemnat de reguli complexe. Cel de-al doilea aspect este simplificarea procesului decizional şi a structurilor organizatorii în sine.


În ambele aspecte nu există, în principiu, o limită în a încerca să creăm o privire de ansamblu prin simplificare.


Pentru deschidere este valabil contrariul. În practică există o limită în acest caz şi aici voi reveni ceva mai târziu.


În noiembrie 1995 am ţinut o cuvântare despre deschidere în acest forum. M-am concentrat asupra noilor reguli din 1994 în ceea ce priveşte accesul publicului la documentele instituţiilor. De aceea nu mă voi referi la acest subiect astăzi, deşi accesul publicului la informaţie este o parte foarte importantă a transparenţei.


Spre bucuria mea pot să confirm, totuşi, că solicitările publicului pentru acces la documente sunt în plină creştere, cazurile privind limitele accesului publicului la documente sunt pe rol în Curtea Europeană de Justiţie şi că Avocatul poporului al UE a rezolvat primele plângeri ale publicului pentru limitarea accesului la informaţie. Pot să adaug că principiul accesului la documente este acum inclus în Tratatul de la Amsterdam, articolele 151 şi 191 a.


Totuşi, aş dori, de asemenea, să subliniez un fapt interesant legat de accesul publicului la documentele Parlamentului European. Parlamentul a adoptat abia recent reguli în acest sens. Aceasta a fost o măsură mai degrabă tardivă.


Regulamentele prevăd de asemenea că negocierile ţinute în spatele uşilor închise de către partidele politice şi birouri ale instituţiilor sunt inaccesibile publicului. Aceleaşi prevederi se aplică şi pentru serviciile Directoratului general.


Aceste reguli sunt în mod sigur exemple ale limitării deschiderii impuse de către realităţile politice. Acest aspect va fi luat în considerare în concluziile mele.

 


Când a fost începutul întregii mişcări în UE către o mai mare transparenţă şi simplificare legislativă?


A început încet în toamna lui 1990, când Danemarca a propus o mai mare deschidere, transparenţă şi simplificare a acţiunilor legale în memorandumul său asupra negocierilor pentru Tratatul de la Maastricht. 

Se poate spune că procesul deschiderii în UE a început simultan cu introducerea democraţiei în Europa Centrală şi de Est.


Totuşi, o declaraţie de intenţie a Tratatului de la Maastricht a fost singura măsură venită în întâmpinarea propunerii daneze. Se afirmă în declaraţie că "transparenţa întăreşte natura democratică a instituţiilor şi încrederea publicului în administraţie".


S-a întâmplat ceva neaşteptat şi decisiv.


Referendum-urile din Danemarca şi Franţa asupra Tratatului de la Maastricht, ţinute la jumătatea lui 1992, au avut ca rezultat respingerea la limită în Danemarca şi un vot pozitiv, de asemenea la limită, în Franţa. Aceste două rezultate au arătat politicienilor că UE avea o problemă în relaţia sa cu populaţia. În toamna lui 1992 totuşi, UE şi-a asumat o atitudine cu total diferită: "apropie-te de public şi explică-i".


La Conferinţele de la Birmingham şi Edinburgh în a doua jumătate a lui 1992, a existat o adevărată grabă în a adopta un număr de măsuri practice legate de deschidere, transparenţă şi simplificare legislativă.


Pe scurt, Conferinţa de la Edinburgh, ţinută în decembrie 1992, a decis să introducă accesul publicului la documentele instituţiei, să ţină dezbateri deschise în Consiliul Miniştrilor, să îmbunătăţească programele legislative ale Comisiei, să urgenteze Comisia să utilizeze mult mai sistematic Raportul Verde şi Raportul Alb înainte de a etala propuneri legislative, să îmbunătăţească înregistrările întrunirilor Consiliului şi să alcătuiască instrucţiuni pentru o nouă legislaţie mult mai simplă şi să simplifice legislaţia deja existentă atunci când ea se va fi consolidat. 


În plus, faţă de toate acestea, a fost luată o decizie în scopul îmbunătăţirii şi lărgirii strategiei (politicii) de informaţie.


Au fost luate aici decizii care ar fi durat înainte-vreme câţiva ani pentru a fi implementate.

 
Dar ce înseamnă în realitate deschiderea, transparenţa şi simplificarea legislativă în raport cu publicul?


Termenii înseamnă, în fond, că publicul ar trebui să poată "vedea ce se întâmplă" între politicieni, funcţionari şi alţi factori decizionali înainte ca deciziile să fi fost luate. În acelaşi timp, deciziile, spre exemplu legile, să fie cât mai simple cu putinţă.


La figurat vorbind, politicienii ar trebui să se afle într-un acvariu, în care oricine i-ar putea vedea, şi în acelaşi timp ei să adopte legi limpezi ca apa.


Totuşi, în realitate lumea politică arată cu totul diferit. Este o lume complexă cu un imens număr de interese particulare şi cereri pentru regulamente complicate.


Trebuie să amintesc doar politica agricolă a UE care constă în sute (poate mii) de acte legislative foarte complicate şi, în parte, de neînţeles.


În acest moment, cadrul de reguli ale UE constă în aproximativ 11.000 de acte legislative iar aparatul legislativ returnează anual nedezbătute în jur de 3.000 de noi acte legislative. Dar trebuie să mergem cât mai departe.


Cât de departe putem merge, de fapt, în continuarea a ceea ce poate fi numit deciziile "eroice" luate la Edinburgh, în decembrie 1992? 


Fără să discutăm în prea mare detaliu, putem spune că fiecare preşedinţie ţine acum aproximativ 10 întruniri deschise ale Consiliului. Actuala preşedinţie a Luxemburgului a decis să ţină doar 7 întruniri deschise planificate, făcând ca guvernul danez să protesteze formal în Consiliul de Miniştri. Din 1993, Comisia a elaborat un total de 40 de Rapoarte Verzi şi Albe, adică aproximativ 10 pe an. Înregistrările întrunirilor Consiliului au îmbunătăţit în mod evident rapoartele întrunirilor Consiliului, cu publicarea rezultatelor votului la o scară mai largă.


Între 1993 şi 1996, nu mai puţin de 2.000 de acte legislative au fost create şi definitivate de către Comisie. Este un proces semnificativ de simplificare legislativă. În cele din urmă, trebuie menţionat că în luna decembrie a fiecărui an, Comisia elaborează un raport pentru Consiliul European asupra evoluţiei lucrărilor de îmbunătăţire a transparenţei şi simplificării.


Există, de asemenea, proiecte de simplificare precum Proiectul SLIM al Comisiei, al cărui scop este să simplifice legislaţia privind piaţa internă.


Cu privire la oferirea de informaţii publicului asupra drepturilor şi posibilităţilor în cadrul UE, Comisia a adoptat un prim program al cetăţenilor în 1995. Cu ajutorul unor broşuri simple, legislaţia complexă a UE este tradusă în limbajul comun. Spre exemplu, una dintre broşuri descrie facilităţile existente în legătură cu posibilitatea de a studia în altă ţară a UE.


În legătură cu creşterea transparenţei în procesele decizionale, Parlamentul European a abordat o atitudine ultratradiţională prin decizia ca petiţionarii care acţionează în interes personal să fie înregistraţi. Aceasta oferă o mai bună viziune asupra influenţării procesului decizional în Parlament.


Probabil că cel mai mare progres în transparenţă a fost făcut în cursul anilor trecuţi prin conectarea instituţiilor UE prin Internet prin Europa-Server. UE este acum prezentă pe net cu o adresă (homepage) şi cu o cantitate mare de informaţii utile atât în interes general cât şi pentru interes aprofundat (specific). Europa-server este adresa (homepage) pentru Comisie. Acolo se indică ce informaţii pot fi obţinute pe adresele Consiliului şi ale Parlamentului.


Oricum, există o nevoie constantă pentru a îmbunătăţi sistemul. În general, este dificil pentru oamenii obişnuiţi să interpreteze trecerile în revistă de pe "homepage". Este necesară foarte multă informaţie de specialitate. În plus, există o mare discrepanţă în calitatea şi importanţa paginilor "Directorates-Generals" la Comisie.


În ceea ce priveşte Parlamentul European, noi apreciem că funcţia de căutare în "homepage" nu este produsul finit. Dacă vrei să cauţi, de exemplu, excelentele rapoarte ale Parlamentului, trebuie să cunoşti numele Raportorului. Acesta nu este întotdeauna cel mai evident lucru.


Dacă ar fi să însumez dezvoltările realizate în ceea ce priveşte transparenţa şi simplificarea legislativă, din momentul deciziilor luate la summit-ul de la Edinburgh din decembrie 1992, este evident progresul realizat, ca şi îmbunătăţirile realizate şi constant căutate. Dar problema este că noile legi U.E. sunt constant tulburate, iar legislaţia este constant pasată în domenii extrem de complexe. Aceasta reprezintă o dificultate în procesul de simplificare, iar munca de atragere a unei informări accesibile, este, din acest motiv, sub presiune.


Aş vrea să menţionez un exemplu obişnuit. În această lună Comisia Afacerilor Europeane a Folketing-ului (Folketing's European Affairs Commitee) a luat în considerare trei propuneri ale Comisiei pentru directive privind pieţele financiare: direcţia adecvării capitalului, directiva proporţiei solvabilităţii, directiva matriţei. Voi scuti audienţa de detaliile acestor propuneri, dar voi puncta faptul că poate experimentaţii politicieni danezi U.E. au dificultăţi în abordarea propunerilor legislative. Acestea sunt departe de a fi simple.


Oricum, există un domeniu constant şi aproape total netransparent, în mod particular, în termenii procesului de luare a deciziilor. Acestea sunt puterile de implementare ale Comisiei, care în mod normal sunt exercitate de aproximativ 400 de comitete sub autoritatea comisiei. Aceasta există acolo unde funcţionarii civili ai statelor membre iau, deseori, decizii de natură legislativă.


Vreau doar să menţionez ca un exemplu că decizia de a opri exportul de carne şi vite din Marea Britanie ca urmare a maladiei vacii nebune a fost luată de Comisia Veterinară Permanentă (Standing Veterinary Committee) în martie 1996. Decizia are implicaţii financiare de miliarde, ca şi o importanţă deosebită în ceea ce priveşte sănătatea. Întâlnirile au loc fără informarea publicului, iar agenda şi înregistrările întâlnirilor nu sunt în mod normal accesibile publicului.


Din fericire, există şi lucruri bune. Comisia tocmai a decis că procedurile anumitor comitete ştiinţifice care consiliază Comisia ar trebui acum să fie mult mai deschise şi că opiniile comitetelor ar trebui introduse pe Internet.


Din câte ştiu, aceasta se aplică numai comitetelor ştiinţifice implicate în alimentaţie, care reprezintă, de asemenea, un domeniu important.


Tratatul de la Amsterdam încurajează iniţiativele de îmbunătăţire a transparenţei şi a simplificării legislative. Voi menţiona cele mai importante puncte ale dosarului.


Una dintre cele mai importante proceduri de luare a deciziilor în U.E., procedura de decizie comună a Consiliului şi Parlamentului European, este în prezent foarte complexă, cu ale ei două proceduri diferite de conciliere, astfel încât este greu de descris. Tratatul de la Amsterdam simplifică considerabil procedura, ceea ce reprezintă un progres. Aceasta asigură cel puţin perspectiva înţelegerii procedurii legislative. În legătură cu această problemă, aş vrea să subliniez inoportunitatea procedurilor de luare a deciziilor în instituţiile U.E., inclusiv instituţiile alese de oameni, fiind în mod esenţial neinteligibile pentru oamenii obişnuiţi.


Dreptul Parlamentelor naţionale de a se informa asupra legislaţiei U.E. este cuprins în Tratat. În viitor, Comisia va trimite toate Documentele Verzi şi Albe (Gree and White Papers) direct către parlamentele naţionale. Parlamentele trebuie, de asemenea, să aibă garanţia că vor primi propunerile legislative în timp util, spre a da acestora posibilitatea de a se familiariza cu legislaţia înainte de luarea deciziilor în cadrul U.E.


Aceasta sună aproape ca şi cum ele ar trebui date spre a fi aprobate, dar au fost necesari 40 de ani de coperare U.E. pentru a lua în considerare rapoartele parlamentelor naţionale şi pentru a introduce un drept informal de consultare. Din punctul de vedere al Danemarcei, este ambiţia noastră să implicăm Folketing-ul cât mai repede posibil în procesul legislativ al U.E. În acest sens, Preşedintele Folketing-ului şi Preşedintele Comisiei, Santer, în timpul vizitei în Danemarca, care a avut loc cu câţiva ani în urmă, au fost de acord că propunerile legislative ale Comisiei să fie transmise electronic Folketing-ului. Din nefericire, sunt câteva probleme tehnice care nu au fost încă rezolvate.


Este, de asemenea, fără valoare, faptul că Tratatul general care pune bazele Uniunii Europene a fost simplificat prin îndepărtarea numeroaselor prevederi învechite şi superflue. În plus, Tratatul a fost consolidat şi restructurat prin renumerotarea articolelor. Este pentru prima dată în istoria Comunităţii când a fost realizată o asemenea simplificare majoră a Tratatului.


Aş dori să profit de această ocazie pentru a avea confirmarea Secretarului general al Comisiei că în viitor Comisia va folosi noile numere ale Tratatului şi Tratatul consolidat pentru legislaţia care va urma. Aceasta înseamnă că noi trbuie să ne obişnuim cu trimiteri compelt noi la Tratat atunci când sunt făcute propuneri legislative.


Ca un sprijin adiţional, în vederea simplificării, sunt fericit să menţionez declaraţia Tratatului de la Amsterdam privind calitatea legislaţiei Comisiei Europene, care statuează că legislaţia ar trebui să fie mai accesibilă publicului şi industriei. În acelaşi timp, calitatea ar trebui să fie atât de înaltă încât să permită autorităţilor să o folosească corect. Cele trei instituţii legislative ale U.E. va trasa liniile directoare în acest sens.


În sfârşit, Tratatul de la Amsterdam crează cadrul pentru noi propuneri în 1998 referitoare la puterile de implementare ale Comisiei. Sper că aceasta va duce la o procedură mult mai simplă şi mai transparentă de luare a deciziilor. Poate că, Comisia este deja în postura de a putea dezvălui puţin noua propunere.


În sfârşit, aş dori să trag câteva concluzii.


Este o realitate marele progres realizat deja în ceea ce priveşte transparenţa şi simplificarea legislaţiei U.E. pe o arie largă. Tratatul de la Amsterdam crează cadrul unor noi îmbunătăţiri. Procesul va continua.


Dar, întrebarea este cât de departe putem merge. Vor putea politicienii, cum ar spune cineva, să renunţe la libertatea democratică pe care o au pentru a face compromisuri rapide în spatele uşilor închise şi a legifera în domenii complexe pe baze ad hoc? Se poate prezuma că politicienii nu o vor face şi, de fapt, nici nu este necesar. Dacă sunt luate în considerare regulile democratice, elecotratul va avea ultimul cuvânt. Dacă legislaţia devine prea dificilă de înţeles şi va fi implicate prea multe compromisuri, cei care votează îşi vor da verdictul în ziua alegerilor. În ceea ce priveşte legislaţia U.E., oricum, poate fi dificil pentru electorat să vadă cine este responsabil pentru tot. Şi aceasta este o veritabilă problemă a democraţiei.


Oricum, eu văd altă soluţie pentru cererile oamenilor pentru o informare simplă şi inteligibilă despre U.E. Aceasta constă în înfiinţarea la ambele nivele - naţional şi al U.E. -, de centre de informare cu specialişti care pot înţelege, cât şi explica legislaţia U.E., astfel încât materialul "greu" este atât de simplu şi transparent pe cât este de posibil.


În Parlamentul danez, noi am decis în 1993, având experienţa referendumului din 1992, să înfiinţăm un centru de informare U.E. în cadrul Parlamentului. Centrul U.E. primeşte acum 8-10.000 de întrebări anual, în primul rând telefonic, de la persoane fizice, companii, studenţi etc., care doresc o informaţie neutră despre legisaţia U.E.


În legătură cu referendumul care va fi ţinut pe 28 mai 1998 în legătură cu Tratatul de la Amsterdam, noi am înfiinţat, de asemenea, o linie telefonică specială pentru a răspunde întrebărilor referitoare la nou Tratat. Din nou, criteriul a fost acela că oamenii trebuie să aibă posibilitatea de a obţine informaţie neutră şi transparentă. Folketing-ul a introdus, de asemenea, pe Internet, informaţii ale U.E., sperăm noi, accesibile.


Guvernul danez a scos numeroase publicaţii despre noul Tratat, dar se admite deschis că acestea nu sunt neutre.


Ştiu că în Suedia, Rikstag-ul suedez a înfiinţat, de asemenea, un centru de informare U.E. unde oamenii pot obţine informaţii "procesate" şi uşor accesibile despre U.E. şi aş dori să aud mai multe detalii despre experienţa lor.


În legătură cu primul program al cetăţenilor (Citizens First programme), Comisia a înfiinţat, de asemenea, un centru la care oamenii pot telefona. Este încă o modalitate de sprijin, dar Comisia, greu poate fi numită o sursă neutră de informare.


Sper că putem avea dezbateri fructuoase despre modelul deanez (şi suedez) pentru o informare mai uşor accesibilă asupra legislaţiei U.E.


Este o chestiune de urgenţă, în particular, în vederea faptului că multe state noi bat la uşile U.E. Cum vor face aceste state legislaţia U.E. transparentă şi inteligibilă?

  DECIZIE A CONSILIULUI

 

din 20 decembrie 1993

privind accesul publicului la documentele Consiliului (93/731/CE)

 


CONSILIUL,


Având în vedere tratatul de constituire a Comunităţii Europene şi în special art. 151 paragraf 3 din acest tratat,


Având în vedere regulamentul interior al Consiliului şi în special Art. 22 din acest regulament,


Luând în considerare că atât Consiliul European, cât şi Comisia Europeană, au aprobat la 6 decembrie 1993 un cod de conduită privitor la accesul publicului la documentele Consiliului şi ale Comisiei, recomandând principiile care să guverneze acest acces;


Luând în considerare că este recomandabil să se adopte dispoziţii prin care Consiliul să pună în aplicare respectivele principii;


Luând în considerare că aceste dispoziţii sunt aplicabile tuturor documentelor deţinute de Consiliu, indiferent de suportul pe care sunt înregistrate, cu excepţia acelora emise de o persoană, un organism sau o insituţie din afara Consiliului;


Luând în considerare că principiul accesului larg al publicului la documentele Consiliului, care se înscrie în direcţia accentuării transparenţei acestuia, trebuie să fie îmbinat cu derogări vizând protecţia interesului public, al individului şi al vieţii private;


Luând în condiderare că este recomandabil, în vederea raţionalizării şi eficientizării acestui proces, ca Secretarul general al Consiliului să semneze, în numele Consiliului şi cu autorizarea sa, răspunsurile la solicitările de acces la documente, în afară de cazurile în care Consiliul este solicitat să se pronunţe asupra unei cereri confirmative;


Luând în considerare că dispoziţiile prezentei decizii sunt aplicabile cu respectarea dispoziţiilor ce reglementează protecţia informaţiilor clasificate,

 

DECIDE:

 

Articolul 1

 
1. Publicul are acces la documentele Consiliului în condiţiile prevăzute de această decizie.


2. Prin documente ale Consiliului se înţelege orice înscris conţinând date deţinute de această instituţie, indiferent de suportul pe care sunt înregistrate, sub rezerva Art. 2 paragraful 2. 

Articolul 2

 
1. Cererea de acces la un document al Consiliului este adresată în scris Consiliului . Ea trebuie formulată suficient de precis şi să conţină elementele care să permită identificarea documentului cerut. În caz contrar, solicitantul este rugat să aducă precizări suplimentare cererii sale.


2. Dacă documentul solicitat are ca autor o persoană fizică sau juridică, un stat membru, o altă instituţie sau organ comunitar sau orice alt organism naţional sau internaţional, cererea nu trebuie adresată Consiliului ci, direct, autorului acelui document.

 

Articolul 3

 
1. Accesul la un document al Consiliului constă fie în consultarea pe loc a documentului solicitat, fie în expedierea unei copii, pe costul solicitantului. Costul acestor servicii este fixat de Secretarul general.


2. Serviciile competente ale Secretariatului general se vor preocupa de găsirea unor soluţii echitabile pentru a da curs unor solicitări repetitive sau care se referă la documente voluminoase.


3. Persoana căreia i se acordă accesul la un document al Consiliului nu poate reproduce sau difuza acest document în scop comercial, prin vânzare directă, fără autorizarea prealabilă a secretarului general.

 

Articolul 4

 
1. Accesul la un document al Consiliului nu poate fi acordat dacă divulgarea acestui document poate aduce atingere:


- protecţiei interesului public (securităţii publice, relaţiilor internaţionale, stabilităţii monetare, procedurilor jurisdicţionale, activităţilor de inspecţie sau de anchetă);


- protecţiei individului şi vieţii private;


- protecţiei secretului comercial şi industrial;


- protecţiei intereselor financiare ale Comunităţii;


- confidenţialităţii cerute de persoana fizică sau juridică ce a furnizat unele din informaţiile conţinute în documentul solicitat, sau confidenţialităţii impuse de legislaţia unui stat membru care a furnizat o parte din aceste informaţii.


2. Accesul la un document al Consiliului poate fi refuzat pentru a proteja secretul deliberărilor din Consiliu.

 

Articolul 5

 
Secretarul general răspunde în numele Consiliului la cererile de acces la documentele Consiliului, cu excepţia cazului vizat de Art. 7 paragraful 3, în care răspunsul va fi dat de Consiliu.

 

Articolul 6

 
Toate cererile de acces la un document al Consiliului sunt examinate de serviciile competente ale Secretariatului General, care propun şi soluţiile de rezolvare a acestor cereri.

 

Articolul 7

 
1. În termen de l lună, solicitantul este informat în scris de către serviciile competente ale Secretariatului General, fie în legătură cu procedura rezolvării pozitive a cererii sale, fie în legătură cu intenţia de a i se da un răspuns negativ. În cazul unui răspuns negativ, solicitantul este informat de motivele acestuia şi de faptul că are la dispoziţie un termen de 1 lună pentru a formula o cerere confirmativă. În absenţa acestei cereri de revizuire se va considera că solicitantul a renunţat la cererea sa iniţială.


2. Lipsa unui răspuns în lunile următoare depunerii cererii echivalează cu o decizie de refuz, cu excepţia cazului în care solicitantul a făcut în lunile următoare cererea de revizuire menţionată la alineatul 1.


3. Decizia de a respinge cererea confirmativă amintită mai sus va fi riguros motivată. Ea este comunicată destinatarului, în scris, în termenul cel mai scurt, odată cu informarea acestuia în legătură cu conţinutul articolelor 138 E şi 173 din tratatul de constituire a Comunităţii Europene privind controlul legalităţii actelor Consiliului, exercitat de Curtea de Justiţie.


4. Lipsa răspunsului în lunile următoare depunerii unei cereri confirmative de către solicitant echivalează cu o decizie de refuz.

Articolul 8

 
Prezenta decizie este aplicabilă cu respectarea dispoziţiilor care reglementează protecţia informaţiilor clasificate.

Articolul 9


Prezenta decizie va face obiectul unei reexaminări după 2 ani de experienţă. În vederea acestei reexaminări, Secretarul general va prezenta în 1996 un raport privind aplicarea deciziei în perioada 1994-1995.

Articolul 10

 
Prezenta decizie va intra în vigoare la data de 1 ianuarie 1994.

 

 

Dat la Bruxellex, la 20 decembrie 1993

 






 Pentru Consiliu,






 Preşedinte

W. Clâ es

Partea a II-a

(Acte pentru care publicarea nu este o condiţie a aplicabilităţii)

 

CONSILIUL

 

Decizie a Consiliului

din 6 decembrie 1996

(modifică decizia 93/731/CE privind accesul public la 

documentele Consiliului)

(96/705/Eurotom, CECA, CE)

  


CONSILIUL UNIUNII EUROPENE,

 


Având în vedere tratatul de constituire a Comunităţii Europene, şi în special Art. 151, paragraful 3 din acest tratat,


Având în vedere tratatul de constituire a Comunităţii Europene a Cărbunelui şi Oţelului, şi în special Art. 30, paragraful 2 din acest tratat,


Având în vedere tratatul de constituire a Comunităţii Europene a energiei atomice şi în special Art. 121, paragraful 2 din acest tratat,


Având în vedere regulamentul interior al Consiliului şi în special articolul 22 din acest regulament,


Considerând că experienţa dovedeşte că sunt necesare anumite modificări ale Deciziei 973/731/Ce a Consiliului, din 20 decembrie 1993, privind accesul public la documentele Consiliului;


Considerând că este recomandabil să se prevadă o anumită supleţe în ceea ce priveşte termenul de răspuns al Secretarului general la cererile de acces la documentele Consiliului, precum şi termenele de răspuns al Consiliului la cererile confirmative;


Considerând că art. 9 din Decizia 93/731/CE este perimat şi că este recomandabil să fie înlocuit,

 

DECIDE:

 

Articolul 1

 


Decizia 93/731/CE se modifică după cum urmează:


i) la articolul 2 paragraf 1, nota 1 din josul paginii trimiterea "rue de la Loi 170" este înlocuită cu "rue de la Loi 175";


ii) la articolul 7, paragraful 5 este completat: "5. Cu titlu excepţional, Secretarul General poate, în schimbul unei informaţii prealabile a solicitantului, să prelungească cu o lună termenul indicat la paragraful 1, prima frază şi la paragraful 3".


iii) art. 9 este înlocuit cu textul următor:


"art. 9


Secretarul General prezintă în 1996 şi, în continuare, la fiecare 2 ani un raport privind aplicarea acestei decizii".

Articolul 1

 


Prezenta decizia intră în vigoare în ziua publicării sale în Jurnalul oficial al Comunităţilor Europene.

 

 
Dată la Bruxelles, la 6 decembrie 1996

 






 În numele Consiliului






 Preşedinte





 D. SPRING

Partea a II-a

(Acte pentru care publicarea nu este o condiţie a aplicabilităţii)

 

CONSILIUL

 

Cod de conduită privind accesul publicului la documentele

Consiliului şi ale Comisiei Europene

(93/730/CE)

 


CONSILIUL Şi COMISIA,

 


Având în vedere declaraţia privind dreptul de acces la informaţie, anexată actului final al tratatului asupra Uniunii Europene - care subliniază că transparenţa procesului decizional întăreşte caracterul democratic al instituţiilor, ca şi încrederea publicului în administraţie,


Având în vedere concluziile prin care Consiliile Europene de la Birmingham şi Edinburgh au convenit asupra unui număr de principii în vederea promovării unei Comunităţi mai apropiate de cetăţeni,


Având în vedere concluziile Consiliului European de la Copenhaga, care au reafirmat principiul accesului cât mai larg posibil al cetăţenilor la informaţii şi care au invitat Consiliul şi Comisia să adopte rapid măsurile necesare pentru a traduce aceste principii în realitate,


Apreciind că este posibil să se convină de comun acord asupra principiilor care guvernează accesul la documentele Comisiei şi ale Consiliului şi că este de înţeles că incumbă fiecăreia din cele două instituţii să pună în practică aceste principii prin dispoziţii de reglementare specifice,


Considerând că numitele principii nu pot prejudicia dispoziţiile aplicabile accesului la dosare ce privesc direct persoane sau prezintă un interes special,


Considerând că aceste principii trebuie să fie puse în operă în respectul dispoziţiilor privitoare la informaţiile clasificate,


Considerând că prezentul cod de conduită constituie un element care sprijină politica lor de informare şi comunicare,

 

AU CONVENIT ASUPRA CELOR CE URMEAZĂ:

Principiu general

 
Publicul va avea cel mai larg acces posibil la documentele deţinute de Comisie şi de Consiliu.


Prin "document" se înţeleg toate înscrisurile indiferent de suportul lor, conţinând date deţinute de Consiliu sau Comisie.

 

Tratamentul cererilor iniţiale

 


Cererea de acces la un document va trebui să fie în formă scrisă şi să fie formulată în termeni precişi; ea va trebui să conţină, în special, elementele de identificare a documentelor vizate.


În caz contrar, instituţia căreia i s-a adresat solictantul îl va invita să aducă precizări suplimentare cererii sale.


Dacă documentul deţinut de una din instituţiile vizate are ca autor o persoană fizică sau juridică, un stat membru, o altă instituţie sau organ comunitar sau orice alt organism naţional sau internaţional, cererea va trebui adresată direct autorului documentului.


Instituţia vizată va găsi, prin consultarea solicitanţilor săi, soluţia echitabilă prin care va da curs unor cereri repetitive, sau care se referă la documente voluminoase.


Accesul la documente se va exercita fie printr-o consultare pe loc, fie prin expedierea unei copii pe costul solicitantului, fără ca acest cost să depăşească un nivel rezonabil.


Instituţia solicitată poate prevedea că persoana care primeşte documentul nu-l va putea reproduce sau difuza prin mijloace comerciale fără autorizarea sa prealabilă.


În termen de 1 lună, serviciile competente ale instituţiilor vizate vor informa în scris solicitanţii, fie în legătură cu rezolvarea pozitivă a cererii lor, fie în legătură cu intenţia de a recomanda instituţiilor vizate un răspuns negativ.

 

Tratamentul cererilor confirmative

 
În cazul în care serviciile competente ale instituţiilor vizate au intenţia să propună un răspuns negativ la cererea celui interesat, ele îl vor informa de acest lucru şi îi vor preciza că are la dispoziţie un termen de 1 lună pentru a formula o cerere confirmativă, prin care să solicite revizuirea răspunsului iniţial. În absenţa acestei cereri confirmative, se va considera că solicitantul a renunţat la cererea sa iniţială.


Dacă o asemenea cerere confirmativă a fost depusă, iar instituţia vizată îşi menţine refuzul de a comunica documentul, aceasta din urmă va comunica în cel mai scurt timp, în scris, motivele acestui refuz şi căile de recurs posibile, în condiţiile prevăzute de articolele 173 şi 138 E din Tratatul de constituire al Comunităţii Europene.

 

Regimul de excepţie

 
Instituţiile vizate vor refuza accesul la documentele a căror divulgare ar aduce atingere:


- protecţiei interesului public (securităţii publice, relaţiilor internaţionale, stabilităţii monetare, procedurilor jurisdicţionale, activităţii de inspecţie sau anchetă);


- protecţiei individului şi vieţii private;


- protecţiei secretului comercial şi industrial;


- protecţiei intereselor financiare ale Comunităţii Europene;


- protecţiei confidenţialităţii solicitate de persoana fizică sau juridică ce a furnizat informaţii, sau a confidenţialităţii impuse de legislaţia unui stat membru, care a furnizat informaţiile din documentul vizat.

 


Accesul la documente poate fi, de asemenea, refuzat pentru a asigura protecţia instituţiilor vizate în legătură cu secretul deliberărilor.

 

Aplicarea

 
Comisia şi Consiliul European vor lua, fiecare pentru domeniul său de activitate, măsurile necesare pentru punerea în aplicare a prezentelor principii înainte de 1 ianuarie 1994.

 

Reexaminarea

 


Consiliul şi Comisia Europeană vor conveni ca prezentul cod de conduită să facă obiectul unei reexaminări după doi ani de experienţă, în baza raportului pregătit de secretarii generali ai Consiliului şi ai Comisiei Europene.

Declaraţia Consiliului

 
Prezentul cod de conduită şi deciziile care vor fi adoptate de Consiliul European şi de Comisia Europeană în baza acestui cod sunt destinate să permită accesul public la documentele Consiliului şi ale Comisiei.


Ele nu modifică nici practicile existente, nici obligaţiile guvernelor statelor membre faţă de parlamentele din ţările proprii.

Partea a II-a

(Acte pentru care publicarea nu este o condiţie a aplicabilităţii)

 

COMISIA

 

Decizia Comisiei din 8 februarie 1994

cu privire la accesul publicului la documentele Comisiei

 

Comisia Comunităţilor Europene

 


Având în vedere tratatele ce instituie Comunităţile europene şi în special articolul 162 al tratatului ce constituie Comunitatea europeană,

 


Considerând că este cazul, în conformitate cu declaraţia cu privire la dreptul de a avea acces la informaţii, anexată la actul final al tratatului asupra Uniunii europene şi la concluziile Consiliilor europene de la Birmingham şi Edinburgh în favoarea promovării unei Comunităţi mai apropiată de proprii cetăţeni, a convenit împreună cu Consiliul, sub forma unui cod de conduită, principiile care determină accesul la documentele Comisiei şi Consiliului;


Considerând că aceste principii se bazează pe comunicările Comisiei asupra accesului publicului la documentele instituţiilor, din 5 mai 1993, şi asupra transparenţei Comunităţii, din 2 iunie 1993;


Considerând că s-a convenit să se adopte dispoziţii specifice pentru Comisie ce permite punerea în practică a acestui cod;

 

DECIDE:

Articolul 1

 
Codul de conduită ce prevede accesul publicului la documentele Comisiei şi care figurează în anexă este adoptat.

Articolul 2

 
În scopul punerii în practică a codului vizat la articolul 1 sunt adoptate următoarele măsuri:


1. Fiecare cerere de acces la un document este prezentată în scris serviciilor competente ale Comisiei la sediul acesteia, în birourile de reprezentare ale Comisiei statelor membre sau în delegaţiile Comisiei Comunităţilor europene din ţările terţe.


2. Solicitantul este informat în scris, în termen de o lună, de către directorul general, şeful de serviciu, directorul desemnat în acest sens în interiorul secretariatului general, sau în numele lor de către un funcţionar delegat, fie ca o consecinţă rezervată la cererea sa, fie datorită intenţiei de a-i da un răspuns negativ. În acest ultim caz, cel interesat este de asemenea informat de cel care dispune de un termen de o lună pentru formularea unei cereri confirmative pe lângă secretarul general al Comisiei tinzând să obţină revizuirea acestei poziţii, numai dacă nu va fi considerată ca o renunţare la cererea sa iniţială.


3. Preşedintele în acord cu membrii Comisiei competente pentru problema în cauză este abilitat să ia decizii asupra cererilor confirmative. El poate subdelega exercitarea acestei abilitări secretarului general.


4. Lipsa unui răspuns,al unui funcţionar,vizat la punctul 2,la o cerere de acces la un document, la o lună după introducerea unei cereri, înseamnă intenţia de a da un răspuns negativ.


Lipsa unui răspuns la o lună de la introducerea unei cereri de revizuire înseamnă decizia de respingere.


5. O redevenţă de 10 ECU plus 0,036 ECU de foaia de hârtie va fi cerută pentru eliberarea unei copii a unui document a unui suport de hârtie ce depăşeşte 30 de pagini. Cheltuielile aferente cu alte mijloace de informare vor fi decise de la caz la caz dacă acetea nu vor depăşi o sumă rezonabilă.


6. Pentru consultarea la faţa locului a documentelor, serviciile trebuie să ţină cont de cererile solictanţilor. În cazul în care direcţia generală sau serviciul nu deţine mijloacele fizice pentru asigurarea consultării la faţa locului, aceasta va avea loc la bibliotecile centrale ale Comisiei, la Bruxelles sau la Luxemburg sau la birourile de reprezentare ale Comisiei în statele membre sau la delegaţiile Comisiei din statele terţe.

Articolul 3

 
Prezenta decizie intră în vigoare la data de 15 februarie 1994. Ea va fi publicată în Journal officiel al Comunităţilor europene.


Încheiată la Bruxelles, la 8 februarie 1994.

 

Din partea Comisiei

Joâ o Pinheiro

Membru al Comisiei

 ANEXĂ

 

Codul de conduită cu privire la accesul publicului 

la documentele Comisiei şi a Consiliului

Comisia şi Consiliul

 

 
Având în vedere declaraţia cu privire la dreptul de acces la informaţii, anexată la actul final al tratatului asupra Uniunii europene, subliniind că transparenţa procesului decizional întăreşte caracterul democratic al instituţiilor, precum şi încrederea publicului faţă de administraţie,


Având în vedere concluziile prin care Consiliile europene de la Birmingham şi Edinburg sunt convenite cu un anumit număr de principii în vederea promovării unei Comunităţi mai apropiată de cetăţenii săi,


Având în vedere concluziile Consiliului European de la Copenhaga, ce reafirmă principiul unui acces larg în măsura posibilului a cetăţenilor la informare şi invită Comisia şi Consiliul să adopte rapid măsurile necesare pentru traducerea acestui principiu în realitate.


Estimând ca fiind de dorit de a conveni un acord comun de principii care determină accesul la documentele Comisiei şi Consiliului, fiind înţeles că-i incumbă fiecăreia din aceste două instituţii de a pune în practică aceste principii prin dispoziţii reglementare specifice.


Considerând că aceste principii nu aduc prejudiciu dispoziţiilor aplicabile la accesul la dosarele ce se referă direct la persoane ce au un interes specific


Considerând că aceste principii trebuie să fie puse în practică în deplin respect a dispoziţiilor cu privire la informaţiile clasificate


Considerând că prezentul cod de conduită constituie un element venind să ajute la politica lor de informare şi comunicare


Convenind De Cele Ce Urmează:

 

Principiu general

 


Publicul va avea cel mai larg acces posibil la documentele deţinute de Comisie şi Consiliu.


Se înţelege prin "document" toate scrierile oricare ar fi suportul acestora, conţinând date existente, deţinute de Comisie sau Consiliu.

 

Tratamentul cererilor iniţiale

 


Cererea de acces la un document trebuie să fie scrisă şi formulată de o manieră suficient precisă; aceasta va trebui să conţină în special elemente ce permit identificarea documentelor vizate.


Dacă este cazul, instituţia desemnată va invita solicitantul să precizeze în plus natura cererii sale.


Atunci când un document deţinut de către o instituţie va avea ca autor o persoană fizică sau juridică, un stat membru, o altă instituţie sau organ comunitar sau un alt organism naţional sau internaţional cererea va trebui să fie adresată direct autorului documentului.


Insituţia desemnată, în consultarea cu solicitanţii, vor găsi o soluţie echitabilă în scopul de a găsi o rezolvare cererilor repetate şi/sau cele ce se bazează pe documente voluminoase.


Accesul la documente se va exercita, fie printr-o consultaţie la faţa locului, fie prin eliberarea unei copii pe cheltuiala solictantului, dacă redevenţa nu depăşeşte un plafon rezonabil.


Instituţia desemnată va putea să prevadă ca persoana căruia un document îi va fi comunicat nu va putea să-l reproducă sau să-l difuzeze în scopuri comerciale prin vânzare directă fără autorizaţie prealabilă.


Serviciile competente ale instituţiei desemnate vor informa în scris solicitantul în termen de o lună fie ca urmare pozitivă a cererii sale, fie de intenţia instituţiei de a da un răspuns negativ.

 

Tratamentul cererilor confirmative

 


În cazul în care serviciile competente ale instituţiei desemnate cu intenţia de a propune acestei instituţii de a da un răspuns negativ cererii celui interesat, acestea informează solicitantul de intenţia lor, indicându-i că dispune de un termen de o lună pentru formularea unei cereri confirmative instituţiei care are drept scop să revizuiască această poziţie, numai dacă nu va fi considerată ca o renunţare la cererea sa iniţială.


Dacă o asemenea cerere confirmativă este prezentată şi în cazul unei decizii a instituţiei desemnate de a refuza comunicarea documentului, această decizie, care trebuie să intervină în luna următoare introducerii cererii confirmative, este comunicată în cel mai bun termen şi în scris solicitantului, ea trebuie să fie motivată cu forme în regulă şi indicând mijloacele de recurs posibile, şi anume recursurile jurisdicţionale şi plângerea pe lângă mediator, în condiţiile prevăzute respectiv la articolele 173 şi 138 E din tratatul ce instituie Comunitatea europeană.

 

Regimul excepţiilor

 


Instituţiile pot refuza accesul la toate documentele ale căror divulgare pot aduce atingere la:


- protecţia interesului public (securitate publică, relaţii internaţionale, stabilitate monetară, proceduri jurisdicţionale, activităţi de inspecţie şi de anchetă);


- protecţia individului şi a vieţii private;


- protecţia secretului în materie comercială şi industrială;


- protecţia confidenţialităţii cerută de persoanele fizice sau juridice care furnizează informaţii sau care sunt cerute de legislaţia statului membru care a furnizat informaţia.


Instituţiile pot de asemenea refuza accesul la documente pentru asigurarea protecţiei interesului instituţiei cu privire la secretul deliberărilor sale.

 

Punerea în practică


Comisia şi Consiliul vor lua fiecare pentru ce le revine, măsurile necesare punerii în practică a principiilor prezente înainte de 1 ianuarie 1994.

 

Reexaminarea


Consiliul şi Comisia vor comunica ca prezentul cod de conduită să facă obiectul unei reexaminări după doi ani de experienţă, pe baza rapoartelor pregătite de secretarii generali ai Consiliului şi ai Comisiei.

Partea a II-a

(Acte pentru care publicarea nu este o condiţie a aplicabilităţii)

 

Parlamentul European

 

Decizia Parlamentului European din 10 iulie 1997 cu privire la accesul publicului la documentele Parlamentului european ( 97/ 632/ CECA, CE, Euratom)


Parlamentul European,

 


Având în vedere tratatele ce instituie Comunităţile europene, şi în special articolul 142 al tratatului ce instituie Comunitatea europeană,


Având în vedere regulamentul său interior, şi în special articolul 22,


Având în vedere declaraţia cu privire la dreptul de acces la informaţie, anexată la actul final al tratatului asupra Uniunii europene, subliniind că transparenţa procesului decizional întăreşte caracterul democratic al instituţiilor, precum şi încrederea publicului faţă de administraţie, 


Considerând că are loc, în conformitate cu declaraţia sus-menţionată şi cu concluziile Consiliului european de la Birmingham şi Edinburg în favoarea promovării unei Comunităţi mai apropiate de cetăţenii săi, de a adopta dispoziţiile pentru punerea în practică a principiilor menţionate de către Parlamentul european;


Considerând că principiul unui acces larg al publicului la documentele Parlamentului european, care se înscrie în cadrul transparenţei lucrărilor acestuia, nu trebuie pe de altă parte să prejudicieze protecţia interesului public, al individului şi a vieţii private, şi în consecinţă a derogaţiilor ce trebuie să fie prevăzute, între altele, relativ la acestea;


Considerând că principiile menţionate nu pot aduce prejudiciu dispoziţiilor aplicabile accesului la dosare referitoare în mod direct la persoane care au un interes specific;


Considerând că prezenta decizie este aplicabilă în respectul dispoziţiilor cu privire la informaţiile clasificate care pot fi adoptate, dacă e cazul, de instituţie;


Considerând că dispoziţiile prezentei decizii sunt aplicabile în respectul şi fără prejudicierea dispoziţiilor regulamentului interior al instituţiei;


Considerând că Parlamentul european a acordat întotdeauna o importanţă considerabilă exigenţei de menţinere cu cetăţenii Uniunii a unui dialog deschis şi constant, în scopul de a asigura proximitatea acţiunii Comunităţii şi o mai bună cunoaştere a acesteia;


Considerând că prezenta reglementare vizează completarea facilităţilor de informare în mod tradiţional oferite de Parlament, membrii şi serviciile sale, prin concesionarea unui drept de acces la documentele stabilite de instituţie, 

Decide:

Articolul 1


1. Publicul are dreptul de a acccede la documentele Parlamentului european în condiţiile prevăzute de prezenta decizie.


2. Se înţelege prin “ document al Parlamentului european “ fiecare scriere ce conţine date existente, stabilite de instituţie, oricare ar fi suportul pe baza căruia este înregistrat, sub rezerva dispoziţiilor articolului 2 paragraful 3.

 

Articolul 2

 


1. Cererea de acces la un document al Parlamentului este adresată în scris secretariatului general al Parlamentului european sau biroului de informare al Instituţiei care aparţine de statul membru unde se găseşte solicitantul. Cererea trebuie să fie formulată de o manieră suficient precisă şi să conţină în particular elementele ce permit să identifice documentele solicitate, la fel ca şi numele şi adresa exactă a solicitantului. Dacă este cazul, instituţia va invita solicitantul să precizeze mai multe despre cererea sa.


2. Documentul solicitat este transmis în limba/limbile solicitantului/solicitanţilor.


3. Atunci când documentul solicitat cerut la Parlament are ca autor o persoană fizică sau juridică, un stat membru, o altă instituţie sau organ comunitar sau oricare altă organizaţie naţională sau internaţională, cererea nu trebuie să fie adresată Parlamentului european, ci direct autorului documentului.


4. Parlamentul european, în consultare cu solicitantul/solicitanţii, vor căuta să găsească o soluţie echitabilă în scopul de a da curs cererilor repetitive şi/sau celor ce aduc atingere asupra documentelor voluminoase.

Articolul 3


1. Accesul la documente poate să se exercite fie printr-o consultare la faţa locului sau în birourile de informaţie din Parlament, fie prin eliberarea unei copii pe cheltuiala solicitantului, dacă redevenţa nu depăşeşte un plafon rezonabil. Acest plafon al redevenţei conţinând documentele pe baza cheltuielilor aferente ce sunt fixate prin decizia biroului Parlamentului european va fi publicat în Journal Officiel.


2. Parlamentul va putea să specifice ca persoana căreia i-a fost comunicat un document nu îl va putea reproduce sau difuza în scopuri comerciale sau publicitare fără autorizaţie prealabilă.


3. Serviciul competent al instituţiei va informa în scris solicitantul într-un termen de patruzeci şi cinci de zile după primirea cererii, fie pentru a da un răspuns afirmativ cererii sale, fie ca urmare a intenţiei de a propune instituţiei de a da un răspuns negativ. In acest ultim caz, solicitantul este de asemenea informat de motivele acestei intenţii şi de faptul că poate dispune de un termen de patruzeci şi cinci de zile pentru formularea unei cereri confirmative la instituţia ce poate revizui această problemă, numai dacă nu va fi considerată ca o renunţare la cererea sa iniţială.


4. Dacă o asemenea cerere confirmativă este prezentată şi în cazul deciziei biroului de a refuza comunicarea documentului solicitat, această decizie care trebuie să intervină în patruzeci şi cinci de zile după introducerea cererii confirmative este comunicată în cel mai bun termen şi în scris solicitantului. Ea trebuie să fie serios motivată şi să indice căile de recurs posibile şi anume recursul jurisdicţional sau plângerea pe lângă mediator, în condiţiile prevăzute la articolele 173 şi 138 E din tratatul ce instituie Comunitatea europeană.

Articolul 4


1. Fiecare cerere de acces la un document al Parlamentului european este examinată de către organele sau serviciile competente care propun urmarea rezervată acestei cereri.


2. Secretarul general al Parlamentului european răspunde în numele instituţiei cererilor de acces la documentele Parlamentului. Biroul Parlamentului european, pe baza propunerii secretarului general, ia deciziile asupra cererilor de revizuire. Biroul poate delega puterea sa de semnătură secretarului general.

Articolul 5


1. Accesul la un document al Parlamentului european nu poate să fie acordat dacă divulgarea lui poate aduce atingere la:


- protecţia interesului public, în special în materie de securitate publică, intereselor financiare ale Comunităţii europene, procedurilor jurisdicţionale, activităţilor de anchetă a instituţiei,


- protecţia secretului în materie comercială şi industrială, 


- protecţia individului şi a vieţii private,


- protecţia confidenţialităţii cerută de către persoanele fizice sau juridice care au furnizat unele din informaţiile conţinute în document sau cerută de legislaţia statului membru care a furnizat unele din aceste informaţii.


2. Accesul la un document al Parlamentului european poate fi refuzat pentru protejarea secretului deliberărilor grupurilor politice, a organelor instituţiilor atunci când îşi desfăşoară lucrările cu uşile inchise, ca de altfel şi cele ale serviciilor ce depind de secretariatul lor general.

 

Articolul 6


Prezenta decizie este aplicabilă în respectul şi fără prejudicierea dispoziţiilor regulamentului interior al instituţiei.

Articolul 7


Prezenta decizie va face obiectul unei reexaminări după doi ani după intrarea sa în vigoare. In vederea acestei reexaminări, secretarul general al Parlamentului va prezenta un raport asupra punerii în practică a acestuia în cursul anilor 1997 şi 1998.

 


Prezenta decizie intră în vigoare la data de 1 octombrie 1997.


Încheiată la Bruxelles, 10 iulie 1997. 

Din partea Parlamentului european

Preşedinte

José Mariá Gil-Robles

Raport

despre aplicarea deciziei Consiliului 93/731/CE

cu privire la accesul publicului la documentele Consiliului

(iulie 1996)

